…..märts 2023 nr

**Ehitise peremehetuse tuvastamine (Pargi tn 28a)**

Mulgi Vallavolikogu algatas Karksi külas Pargi tn 28a maaüksusel (katastritunnus 48001:001:0597) asuva ehitise hõivamise menetluse 19.05.2022 otsusega nr 51 „Peremehetu ehitise väljaselgitamine (Pargi tn 28a)“.

Mulgi Vallavalitsus avaldas 20.10.2022 väljaandes Ametlikud Teadaanded ja kohalikus ajalehes „Mulgi Sõna“ novembrikuu numbris üleskutse vastuväidete esitamiseks ehitise peremehetuse või ehitise kohaliku omavalitsuse poolt hõivamise suhtes. Vastuväidete esitamise tähtaeg lõppes 21.12.2022.

Vastuväiteid katastriüksusel asuva ehitise peremehetuse või ehitise kohaliku omavalitsuse poolt hõivamise kohta ei esitatud. Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punkti 8 kohaselt selgitab ehitise peremehetuse välja kohalik omavalitsus.

Ehitise viimast omanikku Mulgi Vallavalitsusel välja selgitada ei õnnestunud, samuti ei esitatud vastuväiteid ehitise kohaliku omavalitsuse poolt hõivamise kohta. Tulenevalt asjaõigusseaduse rakendamise seaduse § 13 lõikest 2 on peremehetu ehitise hõivamise õigus ja kohustus kohalikul omavalitsusel.

Pargi tn 28a katastriüksuse suurus on 6349 m² ning sellele maaüksusele ei ole esitatud avaldusi maa ostueesõigusega erastamiseks ega tagastamiseks.

Tulenevalt eeltoodust ja võttes aluseks asjaõigusseaduse rakendamise seaduse § 13 lõike 2 ja Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punkti 13

**Mulgi Vallavolikogu o t s u s t a b:**

1. Tunnistada peremehetuks Karksi külas Pargi tn 28a katastriüksusel (katastritunnus 48001:001:0597) asuv ehitis, ehitisregistri koodiga 120869065.
2. Võtta Pargi tn 28a katastriüksusel asuv ehitis Mulgi valla valdusse ja Mulgi Vallavalitsusel kanda käesoleva otsuse alusel riiklikusse ehitisregistrisse ehitiste omanikuna Mulgi vald.
3. Otsus jõustub ….
4. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest

Arvo Maling

Volikogu esimees